Lav et referat af nedenstående tekst:

Tekst:
Balladen startede tirsdag aften kort før kl. 22 ved Fakta på Saltumvej i Aalborg Øst. Her kastede de unge fyrværkeri og frugt efter forbipasserende. De unge huggede frugten fra Faktas udstilling udenfor butikken og brugte det altså som kasteskyts. Nogle timer senere, kort efter klokken 02, var de unge igen på spil. Her satte de ild til et busstoppested på Smedegårdsvej, lige i nærheden af Fakta-butikken. De havde sat ild til et sæde inde i stoppestedet. En halv time senere udbrændte en Peugeot 407, der stod parkeret på en parkeringsplads for enden af Saltumvej. Både ved den udbrændte bil og ved busstoppestedet er der fundet forskellige frugter, som er stjålet fra Fakta-butikken på Saltumvej. Derfor mener Nordjyllands Politi, at det er de samme gerningsmænd, der står bag de forskellige episoder. Natten til tirsdag var der også en påsat brand på Smedegårdsvej i Aalborg Øst. Her gik det ud over en knallert, der udbrændte. Nordjyllands Politi hører gerne fra folk, der har oplysninger i sagen. Politiet kan kontaktes på telefon 114.

Referat:
En flok unge i Aalborg Øst havde travlt natten til onsdag. Ud over at lave ballade ved Fakta nåede de også to påsatte brande.